257 



FlERAMORT. 



Vous aurez ce coup de ma destre, 

 Au moins pour vous en souvenir. 

 7350 Sus tost! sus! il vous fault venir 

 A l'empereur qui vous demande. 



Ypolite. 

 A luv yray, puis qu'il me mande, 

 Car a ce doy estre submys. 

 fol. 58 ï» b. A Dieu ! mes tresloyaulx amys. 



7355 Pour moy ne vous esbahissez, 

 Mettez voz cueurs et voz pensez 

 A ce que m'avez ouy dire. 



Adonc les tirans maincnt Ypolite a ïem- 

 pereur, et dit la femme en se levant de 

 table a ses gens (et vont parmy le champ 

 les tirans et Ypolite): 



La femme. 



A Dieu! a Dieu! mon loyal sire. 

 Pour vostre amour mon cueur soupire, 

 7360 II ne se peult faire aultrement. 

 Jesus, le roy du firmament, 

 Vous vueille garder et conduire! 



Concorde. 

 Helas! or ne sçay je que dire, 

 Quant on va mon seigneur occire: 

 7365 Jamais n'auray confortement. 



A Dieu! a Dieu! mon loyal sire. 

 Pour vostre amour mon cueur souspire, 

 Il ne se peult faire aultrement. 



Malengrongné. 

 Sus! Bruslecosté, tire! tire! 

 7370 Menons le au roy de l'empire. 

 Si donra sur !uy jugement. 



Bruslecosté. 

 Marchez, marchez apertement, 

 Faulx prevost, des maulvais le pire. 



LUOILLE. 



A Dieu! a Dieu! nostre bon sire. 

 7375 Pour vostre amour mon cueur souspire. 



Il ne se peult faire aultrement. 



Jesus, le roy du firmament, 



Vous vueille garder et conduire! 

 Adonc arrivent les tirans a tout Ypolite 

 devant Vemperenr. 



FlERAMORT. 



Phebus, qui faict le jour reluire, 

 7380 Gard le hault empereur de Komme! 



Sire, voicy le mauldit homme f"'- ^9 r" 



Qui l'enchanteur a mys en terre: 

 Il a contre vous prins la guerre, 

 Car le faulx chevalier Lucille 

 7385 II festoyé en son domicilie 

 Contre vostre commandement. 

 Il voyt tout cler certainement: 

 Ne sçay qui l'a enluminé. 

 Car certes il est tout prouvé 

 7390 Qu'il ne veoit goûte pieça. 



Decius,- en souhzriant. 

 Ypolite, or entens ça! 

 Dont t'est venu telle foUeur 

 D'estre maintenant enchanteur 

 Et d'avoir mys en sépulture 

 7395 Laurens, qui m'a faict tant d'injure? 

 Dys moy tost: qui te l'a faict faire? 



Ypolite. 

 La vérité ne t'en quiers taire; 



33 



